Diari Oficial de la Generalitat Valenciana


Sumari del DOGV 9709, del 23-10-2023 (2023/10778)

RESOLUCIÓ de 4 d'octubre de 2023, del Servei Territorial d'Indústria, Energia i Mines d'Alacant, per la qual es denega a Energía, Innovación y Desarrollo Fotovoltaico, SA l'autorització d'implantació en sòl no urbanitzable, l'autorització administrativa prèvia, l'autorització administrativa de construcció i la declaració d'utilitat pública, en concret, corresponents a una central fotovoltaica denominada Pilar de la Horadada II, de 9,99074 MW de potència instal·lada, i les instal·lacions de connexió amb la xarxa de distribució d'energia elèctrica, incloent-hi un centre de transformació, un centre de protecció, control i mesura, així com una línia subterrània de tensió 20 kV per a l'evacuació de l'energia generada al parc, situada la planta generadora al polígon 11, parcel·les 63, 64 i 9009, del terme municipal de San Miguel de Salinas (Alacant). Expedient ATALFE/2020/51.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9709

Data del DOGV
:   23-10-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/10940


Data del document
:   04-10-2023

Organisme emissor


Tipus de document
:   Resolució

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * empresa privada

RESOLUCIÓ de 4 d'octubre de 2023, del Servei Territorial d'Indústria, Energia i Mines d'Alacant, per la qual es denega a Energía, Innovación y Desarrollo Fotovoltaico, SA l'autorització d'implantació en sòl no urbanitzable, l'autorització administrativa prèvia, l'autorització administrativa de construcció i la declaració d'utilitat pública, en concret, corresponents a una central fotovoltaica denominada Pilar de la Horadada II, de 9,99553 MW de potència instal·lada, i les instal·lacions de connexió amb la xarxa de distribució d'energia elèctrica, incloent-hi un centre de transformació, un centre de protecció, control i mesura, així com una línia subterrània de tensió 20 kV per a l'evacuació de l'energia generada al parc, situada la planta generadora al polígon 11, parcel·les 63, 64 i 9009, del terme municipal de San Miguel de Salinas (Alacant). Expedient ATALFE/2020/51. [2023/10148]  
  
  
Antecedents  
Primer. Energía, Innovación y Desarrollo Fotovoltaico, SA, a través de representant degudament acreditat, va presentar una instància davant el Registre Telemàtic de la Generalitat Valenciana amb data 23 d'octubre de 2020 (núm. de registre GVRTE/2020/1569437), en la qual sol·licita autorització administrativa prèvia, autorització administrativa de construcció i autorització d'implantació pel procediment integrat d'autorització de centrals fotovoltaiques que s'emplacen sobre sòl no urbanitzable, establit en el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, per a la instal·lació d'una central fotovoltaica, denominada Pilar de la Horadada II, situada al terme municipal de San Miguel de Salinas (Alacant), incloent-hi la seua infraestructura d'evacuació.  
A aquesta sol·licitud s'adjunta el projecte de la planta, el projecte de la infraestructura d'evacuació i les separates corresponents als ajuntaments de San Miguel de Salinas, Pilar de la Horadada i Orihuela; a la Diputació d'Alacant, i a la Confederació Hidrogràfica del Segura (CHS)  
  
Durant la instrucció del procediment i després de diferents requeriments, posteriorment s'aporten noves separates a la Conselleria d'Agricultura, Desenvolupament Rural, Emergència Climàtica i Transició Ecològica; a la Conselleria de Política Territorial, Obres Públiques i Mobilitat; a Red Eléctrica de España (REE); a i-DE Redes Eléctricas Inteligentes, SAU; a la Comunitat de Regants-Regs de Llevant-Marge Dret del Segura; a la Mancomunitat de Los Canales del Taibilla, i a la Comunitat de Regants Campo Salinas.  
Així mateix, amb data 9 de novembre de 2021 (núm. de registre GVRTE/2021/2779755) es presenta sol·licitud de declaració d'utilitat pública, en concret, de la instal·lació.  
Segon. Amb data 23 de desembre de 2020, consta l'acord d'admissió a tràmit del Servei Territorial d'Indústria, Energia i Mines d'Alacant, de la sol·licitud d'autorització administrativa prèvia i de construcció, únicament als efectes del que s'estipula en l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
Tercer. El projecte, de conformitat amb la Llei 21/2013, de 9 de desembre i la normativa concordant, està subjecte a avaluació d'impacte ambiental. Segons la documentació aportada en l'expedient, aquest projecte està sotmés al procediment d'avaluació d'impacte ambiental ordinària, per estar en una de les categories relacionades en el grup 9.a.10é, de l'annex I, de la Llei 21/2013, de 9 de desembre, d'avaluació ambiental, d'acord amb el que es preveu en la secció primera, del capítol II, del títol II, d'aquesta llei.  
Quart. Que s'ha realitzat el tràmit d'informació pública de l'expedient, amb la publicació en el Butlletí Oficial de la Província d'Alacant amb data 23 de febrer de 2022 (núm. 37), en el Diari Oficial de la Generalitat Valenciana amb data 7 de març de 2022 (núm. 9292); en el tauler d'anuncis de la seu electrònica de l'Ajuntament de San Miguel de Salinas, es va sotmetre a exposició pública des del dia 7 de març de 2022 fins al 19 d'abril de 2022. Així com la publicació en premsa en un dels diaris de major circulació, en concret el diari Información de l'11 de març de 2022.  
Cinqué. Amb data 4 de març de 2022, en període d'informació pública, se sol·licita informe a la Direcció General de Política Territorial i Paisatge de la Conselleria de Política Territorial, Obres Públiques i Mobilitat en matèria d'ordenació del territori i paisatge en compliment de l'article 25 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, així com perquè preste la seua conformitat o oposició a l'autorització sol·licitada i/o establisca el condicionat tècnic procedent de conformitat amb l'article 24 d'aquest decret llei, en el termini de trenta dies comptadors a partir de l'endemà de la recepció d'aquest escrit de sol·licitud. A més, el projecte es troba sotmés a avaluació d'impacte ambiental ordinària, per la qual cosa es trasllada també sol·licitud d'emissió d'informe, en el termini de 30 dies, sobre els possibles efectes significatius del projecte, i formular les al·legacions que estimen pertinents, en virtut de la Llei 21/2013, de 9 de desembre, d'avaluació ambiental.  
També amb data 4 de març de 2022 es remet la separata corresponent a la Direcció General de Medi Natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica; a la Direcció General d'Obres Públiques, Transport i Mobilitat Sostenible de la Conselleria de Política Territorial, Obres Públiques i Mobilitat; a la Conselleria d'Educació, Cultura i Esport; als ajuntaments de San Miguel de Salinas, Orihuela i Pilar de la Horadada; a la Diputació d'Alacant; a la Confederació Hidrogràfica del Segura (CHS); a Red Eléctrica de España (REE), i a i-DE Redes Eléctricas Inteligentes, SAU, per tal que, en virtut de l'article 24.1 del Decret llei 14/2020, de 7 d'agost, en poder afectar béns o drets al seu càrrec, en un termini de trenta dies, presentaren la seua conformitat o oposició a l'esmentada instal·lació. Posteriorment, amb data 9 de març de 2022, es remet igualment separata a la Comunitat de Regants-Regs de Llevant-Marge Dret del Segura; a la Mancomunitat de Los Canales del Taibilla OA i, amb data 15 de març de 2022, es remet igualment separata a la Comunitat de Regants Campo Salinas, de conformitat amb l'article 24.1 del Decret llei 14/2020, de 7 d'agost. Així mateix, atés que el projecte es troba sotmés a avaluació d'impacte ambiental ordinària, es trasllada sol·licitud d'emissió d'informe, en el termini de 30 dies, sobre els possibles efectes significatius del projecte, i formular les al·legacions que estimen pertinents, en virtut de la Llei 21/2013, de 9 de desembre, d'avaluació ambiental, als organismes que corresponga segons la legislació ambiental.  
  
Així mateix, amb dates 16 i 20 de maig de 2022 s'ha sol·licitat l'informe preceptiu i no vinculant establit en l'article 30.2 del Decret llei 14/2020, de 7 d'agost, als ajuntaments de San Miguel de Salinas, Orihuela i Pilar de la Horadada. Dels quals, amb data 30 de juny de 2022, es rep el corresponent informe de l'Ajuntament de San Miguel de Salinas sobre la instal·lació sol·licitada. Aquest informe conclou que l'activitat projectada sí que és compatible amb el planejament urbanístic, i amb les ordenances municipals relatives a aquest, encara que la implantació de la instal·lació ha de respectar el traçat del camí públic existent entre les parcel·les 63 i 64 del polígon 11, i aquesta conformitat queda pendent de l'emissió d'informes sectorials favorables per part de les conselleries amb competència en funció de la matèria; i que, d'acord amb l'article 10 del Decret llei 14/2020, de 7 d'agost, del Consell, una part de la implantació per a la instal·lació proposada no té en compte els criteris territorials i paisatgístics específics per a la implantació de centrals fotovoltaiques, distant menys de 500 metres de recursos paisatgístics de primer ordre, com és el Paisatge Protegit de la Serra Escalona i el seu entorn, i també que la línia elèctrica d'evacuació discorre per terrenys que formen part dels corredors per a la connectivitat del territori respecte la infraestructura verda regional. De la resta dels ajuntaments afectats, és a dir, d'Orihuela i de Pilar de la Horadada, no s'ha rebut informe respecte a l'article 30.2 del Decret llei 14/2020, de 7 d'agost.  
  
Sisé. Es reben al·legacions a la fase d'informació pública de la instal·lació per part de diferents persones físiques i jurídiques, les quals s'han tramitat durant la instrucció de l'expedient de conformitat amb el que es disposa en l'article 23.4 del Decret llei 14/2020, i l'article 73 de la Llei 39/2015, d'1 d'octubre, del procediment administratiu comú de les administracions públiques.  
Totes aquestes al·legacions es van traslladar a l'empresa promotora de la instal·lació per a la corresponent resposta.  
Seté. Es rep, amb data 13 de juliol de 2022, informe de la Direcció General de Medi Natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, amb referència exp.: C-71/2022, C-78/2022 i C- 85/2022, de data 12 de juliol de 2022, en les matèries competència d'aquesta direcció general. Es tracta d'un informe conjunt d'aquesta planta amb altres dues plantes fotovoltaiques, Pilar de la Horadada III i IV, que també pertanyen al mateix titular, i que s'estan tramitant coetàniament amb la planta objecte d'aquest expedient administratiu. De l'informe s'extrau el següent:  
… es constata que les plantes solars fotovoltaiques Pilar de la Horadada II, III, i IV, estan situades a menys de 500 m del Paisatge Protegit de Sierra Escalona i el seu entorn, regulat per la Llei 11/1994, de 27 de desembre, d'Espais Naturals Protegits de la Comunitat Valenciana, i pel seu Decret de creació 190/2018, de 19 d'octubre, del Consell.  
  
…  
S'observa com les plantes queden dins de l'àrea d'influència. Concretament les plantes Pilar de la Horadada III i IV estan íntegrament dins, i Pilar de la Horadada II parcialment.  
El Decret llei 14/2020, de 7 d'agost, del Consell, en l'article 10 «Criteris territorials i paisatgístics específics per a la implantació de centrals fotovoltaiques», estableix:  
1. Els emplaçaments de les centrals fotovoltaiques, a més dels criteris generals indicats, han de tindre en compte els següents criteris específics territorials i paisatgístics:  
a) Distar almenys 500 metres de recursos paisatgístics de primer ordre com són els Béns d'Interés Cultural, Béns de Rellevància Local, Monuments Naturals i Paisatges Protegits.  
Per tant, la instal·lació en qüestió està afectada per un dels criteris d'incompatibilitat especificats en l'article 10 del Decret llei 14/2020, i, en conseqüència, es considera innecessari procedir a considerar la documentació complementària aportada.  
I conclou que:  
Per tant, perquè els projectes puguen continuar l'informe des d'aquesta subdirecció general, s'haurà de presentar una proposta de modificació de les plantes solars esmentades, de manera que queden fora dels 500 m de distància del paisatge protegit, i amb les seues instal·lacions auxiliars i línies d'evacuació adaptades.  
Huité. Amb data 27 de juliol de 2022, es trasllada al promotor de la instal·lació d'aquest informe i se sol·licita perquè dins del termini de cinc dies, comptadors a partir de l'endemà de la recepció d'aquest escrit, preste la seua conformitat, formule les objeccions que estime procedents, així com perquè aporte, si escau, la documentació sol·licitada, segons el que s'estableix en l'article 24 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
  
El termini general de 10 dies es redueix a la meitat, cinc dies, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, i de l'article 33.1 del Decret llei 14/2020, de 7 agost, del Consell, normativa segons la qual els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, que segons estableix la Llei 39/2015, d'1 d'octubre, del procediment administratiu comú de les administracions públiques, permet reduir els terminis del procediment ordinari a la meitat, amb l'excepció dels terminis previstos per a la presentació de sol·licituds i recursos.  
Nové. Amb dates 12 d'agost i 6 de setembre de 2022, el promotor presenta escrits de resposta i nova documentació per a formular objeccions a l'esmentat informe de la Direcció General de Medi Natural i Avaluació Ambiental.  
Deu. Se sol·licita a la Direcció General de Medi Natural i Avaluació Ambiental, amb data 20 de setembre de 2022, un nou informe amb la nova documentació presentada per part del promotor, perquè dins del termini de huit dies (en virtut del Decret llei 1/2022, de 22 d'abril i de l'article 33.1 del Decret llei 14/2020, de 7 agost), comptadors a partir de l'endemà de la recepció d'aquest escrit, preste la seua conformitat o oposició a les modificacions de la instal·lació i/o establisca el condicionat tècnic que siga procedent, segons el que s'estableix en l'article 24 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
Onze. Amb data 11 d'octubre de 2022, es rep ofici de la Direcció General de Medi Natural i Avaluació Ambiental, de data 10 d'octubre de 2022, amb la referència R/N: C-71/2022, C-78/2022 i C- 85/2022, en el qual es manifesta, entre altres, que es considera rebuda la documentació aportada pel promotor, la qual respon de manera adequada a les indicacions efectuades en l'informe esmentat d'aquesta subdirecció general. Aquest ofici va ser remés al titular de la instal·lació amb data 21 de novembre de 2022.  
Dotze. Es rep, amb data 10 d'octubre de 2022, informe del Servei d'Infraestructura Verda i Paisatge dependent de la Direcció General de Política Territorial i Paisatge, amb referència EP 2022/115 FU/ca, de data 7 d'octubre de 2022, on es valora el compliment dels criteris generals dels articles 8 i 10 del Decret llei 14/2020 en matèria d'infraestructura verda i paisatge.  
En la valoració del compliment de l'article 8 d'aquest decret llei s'estableix que:  
• En relació amb el grau d'adaptació als criteris generals de l'article 8.3 en matèria d'infraestructura verda i paisatge, s'indica que, tal com està descrit en el quadre de consideracions prèvies, l'alternativa seleccionada se situa en un àmbit en el qual existirà afecció a la infraestructura verda (IV) a escala regional, i es considera, tant la planta solar, situada dins de la ZEPA Serra Escalona i Devesa de Campoamor i ocupant una xicoteta superfície de terreny forestal estratègic, com la infraestructura d'evacuació projectada, que travessa diversos elements integrants de la IV. L'afecció de la línia d'evacuació es veu agreujada en plantejar-se traçat aeri, atés que no compleix els criteris establits en l'article 8.3.g del Decret llei 14/2020 i la directriu 133 del Decret 1/2011, de 13 de gener, del Consell, pel qual s'aprova l'Estratègia Territorial de la Comunitat Valenciana (ETCV).  
  
El terme municipal de San Miguel de Salinas i en particular la zona d'actuació es troba dins de l'àmbit del Pla d'acció territorial del Baix Segura (PATBS), actualment en tramitació, i està ja aprovat el document d'abast de l'estudi ambiental i territorial estratègic, per acord de la Comissió Ambiental, en sessió realitzada el 30 de gener de 2020. La versió preliminar d'aquest pla, que ha sigut sotmesa a informació pública, pot consultar-se en l'enllaç: https://politicaterritorial.gva.es/es/web/planificacion-territorial-e-infraestructuraverde/pla-d-accio-territorial-del-baix-segura.  
Aquest instrument disposa del seu estudi de paisatge, per la qual cosa, la informació i l'anàlisi realitzada per aquest, pot servir per a l'anàlisi paisatgística de l'actuació pretesa. A més, la versió preliminar del PATBS incorpora una proposta d'infraestructura verda.  
El planejament urbanístic vigent en la zona triada per a la ubicació de la planta són les NS de San Miguel de Salinas, i no existeix estudi de paisatge aprovat en aquest municipi que identifique la IV Municipal. Tampoc existeix cap instrument de paisatge en tramitació en l'àmbit de l'actuació que estudie la IV a escala local.  
• Quant al paisatge, per a poder analitzar correctament que es garanteixen els valors paisatgístics del territori, es requereix de l'elaboració d'un instrument de paisatge que s'adjunte al projecte de la planta fotovoltaica Pilar de la Horadada II, en el qual hauran de recollir-se les mesures que es proposen a partir de les conclusions d'aquest instrument. En aquest cas, s'aporta estudi d'integració paisatgística (EIP) datat al febrer de 2022.  
Quant a la valoració del compliment de l'article 10 d'aquest decret llei, s'indica que:  
• L'EIP presentat desenvolupa una alternativa per a la ubicació de la instal·lació (de les quatre previstes inicialment) que minimitza, segons la documentació aportada i respecte a la resta d'alternatives, els impactes ambientals en situar-se en zones amb menor pendent i menor capacitat agrícola, ser més respectuosa amb les aigües subterrànies i aqüífers, i resultar més accessible des de la via de servei existent.  
Respecte als valors, processos i servei de la infraestructura verda del territori (art. 10.1.a):  
• La ubicació proposada forma part de la IV de la Comunitat Valenciana, en estar inclosa dins de la ZEPA Serra Escalona i Devesa de Campoamor, sent aquest un espai integrant de la Xarxa Natura 2000. A més, l'alternativa triada es troba a 250 m del Paisatge Protegit Serra Escalona i el seu entorn, el qual, de conformitat amb el que s'estableix en l'apartat b.3r de l'annex I del TRLOTUP, constitueix un recurs paisatgístic (RP) pel seu interés ambiental. Així mateix, a 1.300 m al sud-oest de les instal·lacions projectades es localitza el LIC Serra Escalona i Devesa de Campoamor.  
Igualment, el traçat proposat per a la línia d'evacuació projectada travessa diversos elements integrants de la IV, afecció que està agreujada pel fet de plantejar-se un traçat aeri, no complint els criteris establits en l'article 8.3.g del Decret llei 14/2020 i en la directriu 133 de l'ETCV. Per tant, l'actuació queda condicionada al compliment d'aquests criteris.  
Així mateix, el PATBS, actualment en tramitació, inclou els terrenys ocupats per l'alternativa triada en la seua proposta de IV, en formar part de l'orla de protecció del paisatge protegit Serra Escalona i el seu entorn. Referent a això s'atendrà el que s'estableix en la normativa del dit PAT, havent de justificar la compatibilitat amb aquesta. No obstant això, s'atendrà el que s'estableix en l'informe emés pel servei corresponent.»  
Distància a recursos paisatgístics de primer ordre: BIC, BRL, monuments naturals i paisatges protegits (art. 10.1.b):  
• Part de l'àmbit dista menys de 500 m de recursos paisatgístics de primer ordre, en aquest cas del Paisatge Protegit Serra Escalona i el seu entorn, per la qual cosa aquests terrenys no compleixen aquest criteri.  
El Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna (modificat pel Decret llei 4/2022, de 3 juny, del Consell) en l'article 10.3, modifica aquest apartat b, i estableix com a excepció al compliment de la distància de 500 m en relació amb RP de primer ordre, quan l'instrument de paisatge demostre que ni la contextualització ni la percepció d'aquests recursos es veu afectada negativament per la central fotovoltaica.  
  
La documentació presentada no aporta justificació d'aquest fet, únicament defineix en el seu apartat 04.11 Mesures d'integració paisatgística, que el projecte no interfereix els valors paisatgístics i visuals de l'entorn en el qual es contextualitza.  
Referent a això es considera que la localització dins de l'àmbit de 500 m respecte del paisatge protegit no compleix la modificació establida en el Decret llei 4/2022, atesa la situació relativa de la planta solar objecte d'aquest informe respecte de l'RP, amb el qual existeix connexió i accessibilitat visual directa.  
A més a més, i d'acord amb la directriu 49.8 del Decret 1/2011, de 13 de gener, del Consell, pel qual s'aprova l'Estratègia Territorial de la Comunitat Valenciana (ETCV), es mantindrà la vocació agropecuària de les àrees que envolten els espais protegits per la seua funció d'àrees de contacte, establint franges de transició i connectivitat. De la mateixa manera, l'ETCV en la seua directriu 52.7 destaca que es limitaran les activitats que puguen alterar la percepció del paisatge, i es proposaran mesures que incentiven el manteniment d'aquest. Es valoraran, per a la seua inclusió en la infraestructura verda, les àrees que s'hagen de preservar per a protegir el patró ecològic, millorar el paisatge visual del nucli o preservar zones de transició física i visual entre diferents usos i activitats.  
Així mateix, atés que aquest paisatge protegit constitueix un recurs paisatgístic, i d'acord amb el que s'estableix en l'article 8 del TRLOTUP i en la directriu 52 de l'ETCV, es preservarà i potenciarà la qualitat dels paisatges i la seua percepció visual, i també es garantirà que es mantinguen les condicions de visibilitat pròpies dels paisatges de major valor. Igualment, de conformitat amb la directriu 60.9 de l'ETCV, amb la finalitat de millorar la percepció dels recursos paisatgístics s'adoptaran estratègies d'harmonització, mimetisme, ocultació o, fins i tot, supressió dels elements de major impacte.  
Per tot això, cal redefinir el perímetre de la instal·lació proposada, evitant ocupar els terrenys situats dins de l'àmbit de 500 m respecte de l'RP de primer ordre i restringint la superfície tancada de la planta a aquells terrenys emplaçats fora d'aqueix espai de protecció.  
  
En tot cas, la presència d'espais naturals que configuren la imatge paisatgística de la zona haurà de mantindre la seua preponderància sobre altres elements aliens al paisatge rural de l'entorn.  
Adaptació a la morfologia del territori i als elements naturals d'interés (art. 10.1.h):  
• El projecte es planteja sobre una parcel·la que presenta un perfil predominantment pla, amb una lleugera pendent oest-est, per la qual cosa la instal·lació no modificarà substancialment la topografia actual del terreny, més enllà dels moviments de terra imprescindibles per a la implantació de les instal·lacions.  
Així mateix, la parcel·la no presenta una clara direccionalitat en la seua morfologia, mesclada de manera irregular amb les parcel·les confrontants, formant un mosaic heterogeni. En aquest sentit, si bé l'ordenació interior proposada no suposarà una gran afecció a la morfologia existent, es considera que la disposició haurà de respectar la disposició dels abancalaments existents, així com replantejar el traçat dels vials interiors, aliens al patró paisatgístic existent.  
Per això, vista la documentació aportada, podria revisar-se aquesta ordenació interior mitjançant modificacions que milloren la seua adaptació al territori i paisatge, quedant així condicionat el seu compliment a aquesta reordenació.  
Conclusions  
Avaluada l'alternativa en relació amb els criteris de l'article 10 del Decret llei 14/2020, es considera que la proposta no compleix algun dels criteris vinculats a la IV i al paisatge per a l'extensió i en la localització proposada, tal com es descriu en els apartats anteriors, havent de modificar-se, i excloure els terrenys d'aquesta afectats per l'àmbit de protecció del Paisatge Protegit Serra Escalona i el seu entorn.  
  
Per tant, el present informe valorarà únicament l'afecció relativa als terrenys situats fora d'aquest àmbit de protecció, dels proposats inicialment per a la instal·lació de la planta Pilar de la Horadada II.  
  
Així mateix, d'acord amb el que s'ha exposat, s'haurà de modificar l'alternativa seleccionada per a la línia d'evacuació, i plantejar una solució soterrada que minimitze els impactes d'aquesta sobre la IV i el paisatge.  
És a dir, l'informe conclou que la part de la instal·lació que afecta l'àmbit de protecció esmentat és incompatible en relació amb els termes previstos en la legislació d'ordenació del territori, urbanística i de paisatge, per la qual cosa el projecte s'informa en sentit desfavorable.  
  
Tretze. Amb data 11 d'octubre de 2022, es trasllada al promotor de la instal·lació d'aquest informe i se sol·licita perquè dins del termini de cinc dies (en virtut del Decret llei 1/2022, de 22 d'abril i de l'article 33.1 del Decret llei 14/2020, de 7 agost), comptadors a partir de l'endemà de la recepció d'aqueix escrit, preste la seua conformitat, formule les objeccions que estime procedents, així com perquè aporte, en el seu cas, la documentació sol·licitada, segons el que s'estableix en l'article 24 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
Catorze. El 27 d'octubre de 2022, el promotor presenta la seua resposta a aquest informe condicionat en matèria d'ordenació del territori i paisatge, i adjunta un nou estudi d'integració paisatgística, amb la finalitat de justificar la compatibilitat del projecte de la instal·lació fotovoltaica i la seua infraestructura d'evacuació amb l'entorn, a fi que es prosseguisca la tramitació d'autorització administrativa prèvia, autorització de construcció i autorització d'implantació de la planta solar fotovoltaica i les seues infraestructures d'evacuació.  
Quinze. Se sol·licita al Servei d'Infraestructura Verda i Paisatge, amb data 2 de novembre de 2022, un nou informe amb la nova documentació presentada per part del promotor, segons estableix l'article 25 del Decret llei 14/2020, de 7 d'agost, del Consell, i tenint en compte que aquest informe ha de ser favorable a l'efecte de poder atorgar l'autorització d'implantació en sòl no urbanitzable de la instal·lació, emetera un nou informe en el termini màxim de huit dies (en virtut del Decret llei 1/2022, de 22 d'abril i de l'article 33.1 del Decret llei 14/2020, de 7 agost) des que l'òrgan territorial competent en energia remetera la documentació pertinent.  
Setze. Amb data 4 de gener de 2023 es rep nou informe del Servei d'Infraestructura Verda i Paisatge, de data 3 de gener de 2023, amb la referència EP-2022/115 FU/jms, en el qual s'assenyala:  
…Per al present informe s'ha tingut en compte l'ordenat en la Instrucció de 5 de desembre de 2022, de la Conselleria de Política Territorial, Obres Públiques i Mobilitat, relativa a l'elaboració d'informes en matèria d'ordenació del territori i paisatge referits a projectes d'instal·lacions d'energies renovables emesos per la Direcció General de Política Territorial i Paisatge.  
…En relació amb els criteris analitzats en aquest punt, es reitera el que s'estableix en l'informe emés per aquest servei amb data 7 d'octubre de 2022. Sobre la base d'això, es reiteren les conclusions del punt 2 d'aquest informe, considerant que l'alternativa triada, per a l'extensió i en la localització proposada, no compleix algun dels criteris establits en l'article 10 del Decret llei 14/2020, vinculats a la Infraestructura Verda i al Paisatge.  
…Així mateix, i tal com s'establia en l'anterior informe emés per aquest servei, s'haurà de modificar la solució proposada, considerant el soterrament total o parcial de la línia d'evacuació plantejada, de conformitat amb el que s'estableix en l'article 8.3.g del Decret llei 14/2020.  
  
I conclou:  
A la vista del que s'ha exposat, atés que no s'han atés els requeriments establits en l'anterior informe emés per aquest servei, amb data 7 d'octubre de 2022, i que la nova documentació aportada no defineix modificacions en la instal·lació proposada que faça el projecte compatible amb els criteris establits en el Decret llei 14/2020, s'emet informe desfavorable en matèria d'infraestructura verda i paisatge de la planta solar fotovoltaica PSF Pilar de la Horadada II, per a la localització i amb l'extensió que es proposa.  
D'acord amb el que s'estableix en l'apartat 3.7 de la Instrucció de 5 de desembre de 2022, de la consellera de Política Territorial, Obres Públiques i Mobilitat, aquest segon informe posa fi a la intervenció de la direcció general competent en matèria d'infraestructura verda i paisatge.  
  
És a dir, el segon informe conclou, tal com va fer el primer, que el projecte és incompatible, atesa l'alternativa triada, quant a extensió i en la localització proposada, en relació amb els termes previstos en la legislació d'ordenació del territori, urbanística i de paisatge, en considerar que part de l'emplaçament proposat suposarà una afecció negativa sobre la contextualització i percepció del recurs paisatgístic de primer ordre, motiu pel qual el projecte s'informa en sentit desfavorable.  
  
Dèsset. A la vista de la conclusió desfavorable de l'informe sol·licitat a la Direcció General de Política Territorial i Paisatge de la Conselleria de Política Territorial, Obres Públiques i Mobilitat, respecte a la implantació de la planta fotovoltaica en la localització seleccionada, sense que aquesta afecció puga ser corregida ni compensada, i tenint en compte que l'informe en matèria d'infraestructura verda i paisatge emés pel Servei d'Infraestructura Verda i Paisatge és preceptiu i vinculant per a aquest òrgan substantiu, segons estableix l'article 25 del Decret llei 14/2020, de 7 d'agost, del Consell, i tenint en compte que aquest informe haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, així com el fet que aquest segon informe posa fi a la intervenció de la direcció general competent en matèria d'infraestructura verda i paisatge segons l'apartat 3.7 de la Instrucció de 5 de desembre de 2022, de la consellera de Política Territorial, Obres Públiques i Mobilitat, amb data 4 de gener de 2023, se li concedeix, al promotor del projecte, un termini de huit dies (en virtut del Decret llei 1/2022, de 22 d'abril i de l'article 33.1 del Decret llei 14/2020, de 7 agost), per a al·legar i presentar els documents i justificacions que considere pertinents, de conformitat amb el que es disposa en l'article 82 de la Llei 39/2015, d'1 d'octubre, del procediment administratiu comú de les administracions públiques, abans de dictar la corresponent resolució.  
  
Díhuit. Amb data 19 de gener de 2023, es rep resposta per part del promotor de la instal·lació al tràmit d'audiència enviat anteriorment on es traslladava el segon i definitiu informe del Servei d'Infraestructura Verda i Paisatge. En aquest escrit, el titular manifesta el seu compromís de presentar, davant aquest servei territorial, i al més prompte que li siga possible, una modificació del projecte de la línia d'evacuació en qüestió, transformant la seua configuració aèria en una configuració íntegrament subterrània, garantint així el compliment de l'article 8.3.g del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica. Per a això, una vegada es dispose d'un traçat viable subterràniament per a la línia d'evacuació objecte d'expedient, després de tindre en consideració els possibles acords i/o aprofitament de corredors o corredors ja creats per infraestructures existents, Energía, Innovación y Desarrollo Fotovoltaico, SA, actualitzarà tota la documentació tècnica i susceptible de modificacions en l'expedient.  
  
Així mateix, quant a l'emplaçament de la instal·lació fotovoltaica, Energía, Innovación y Desarrollo Fotovoltaico, SA, realitza una sèrie d'observacions a l'últim informe del Servei d'Infraestructura Verda i Paisatge esmentat anteriorment, i argumenta que s'han aportat dos estudis d'integració paisatgística oferint justificacions i punts de vista realitzats per diferents tècnics competents en matèria paisatgística, desenvolupant la descripció i caracterització del paisatge present en l'emplaçament objecte d'estudi, així com l'adopció d'aquelles mesures necessàries o complementàries que garantisquen la compatibilitat de les instal·lacions projectades, com a objectiu prioritari per part de la promotora, i que permeten justificar que el projecte no afectarà negativament la contextualització i percepció del recurs de primer ordre en qüestió, tal com recull la legislació vigent. En aquest sentit, el titular manifesta que el Servei d'Infraestructura Verda i Paisatge no justifica el possible caràcter negatiu que la instal·lació projectada, juntament amb l'aplicació de les mesures addicionals proposades, puga tindre sobre el recurs paisatgístic de primer ordre afectat, més tenint en compte que només una part d'aquesta es trobaria dins del radi de 500 metres regulat per la legislació. Per tot això, el promotor afirma que subcontractarà un nou estudi d'integració paisatgística de la instal·lació fotovoltaica a un tècnic competent en matèria de paisatge i diferent dels redactors dels dos estudis ja presentats; amb l'objectiu d'oferir un altre punt de vista diferent que permeta complementar i sumar la justificació de no afecció negativa sobre la contextualització i percepció del Paisatge Protegit Serra d'Escalona i el seu entorn, prenent en consideració, a més, que una anàlisi paisatgística no deixa de tindre un caràcter subjectiu davant d'altres criteris que puguen ser aplicables i que sí que compleix la instal·lació fotovoltaica objecte i, en conseqüència, s'entén que no podrà desestimar-se un projecte d'aquestes característiques al·legant una connexió i accessibilitat visual directa sense facilitar una justificació que efectivament la contextualització i percepció del recurs paisatgístic es veu afectada negativament. I que, una vegada que es dispose del nou estudi d'integració paisatgística subcontractat a tècnic competent per a la instal·lació fotovoltaica, s'aportarà aquest a l'expedient de referència.  
  
Dènou. Segons l'exposat en l'antecedent tercer, amb data 23 de gener de 2023, se sol·licita per part d'aquest servei territorial a la Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, l'inici del procediment en el Servei d'Avaluació d'Impacte Ambiental, al qual correspon la tramitació de l'avaluació d'impacte ambiental del projecte.  
Vint. Amb data 24 de gener de 2023, es rep escrit de la Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, en el qual es comunica que:  
…  
Vist l'objecte del projecte, consistent en una planta solar fotovoltaica, s'observa que constitueix un supòsit d'avaluació d'impacte ambiental ordinària, en concordança amb l'article 7 de la Llei 21/2013, de 9 de desembre, d'avaluació ambiental (d'ara en avant LAA).  
El procediment d'avaluació d'impacte ambiental de projectes es regula en el capítol II, del títol 2, de la LAA; en concret, per a l'avaluació d'impacte ambiental ordinària del projecte, l'article 39.1 de la LAA estableix que el contingut mínim de l'expedient d'avaluació d'impacte ambiental inclourà: la sol·licitud d'avaluació d'impacte ambiental, acompanyada de la següent documentació:  
a) el document tècnic del projecte,  
b) l'estudi d'impacte ambiental i  
c) les al·legacions i informes rebuts en els tràmits d'informació pública i de consultes a les administracions públiques afectades i a les persones interessades.  
Atés que entre la documentació remesa no es troba la sol·licitud d'inici per part del promotor, d'acord amb l'esmentat article 39.1, aquest òrgan ambiental no pot iniciar l'expedient d'avaluació d'impacte ambiental, de la qual cosa s'informa aqueix òrgan substantiu, a l'efecte del requeriment que, de conformitat amb el que es preveu en l'article 39.2., ha de realitzar al promotor perquè, en un termini de deu dies hàbils, adjunte els documents preceptius, amb els efectes previstos en l'article 68 de la Llei 39/2015, d'1 d'octubre, del procediment administratiu comú de les administracions públiques.  
Si no es rep en aquest òrgan ambiental la documentació completa, no es pot iniciar el corresponent expedient d'avaluació d'impacte ambiental de projectes, la qual cosa es comunica en el sentit previst en l'article 61.2 de la Llei 39/2015, d'1 d'octubre, del procediments administratiu comú de les administracions públiques.  
  
…  
Aquest escrit és traslladat a la mercantil titular el mateix dia. Aportada la documentació pel promotor, no obstant això, aquesta no va ser remesa a l'òrgan ambiental per ser objecte la sol·licitud d'autorització administrativa d'una nova informació pública i mancar de sentit el seu trasllat i per motius d'agilitat, eficàcia i eficiència administrativa.  
Que després de la informació pública i del resultat de la qual s'han emés informes desfavorables i vinculants que es detallen en la present resolució i que motiven la desestimació de la sol·licitud d'autorització administrativa, ha suposat la no-intervenció de l'òrgan ambiental per al seu pronunciament.  
Vint-i-u. Amb data 30 de gener de 2023, i veient que Energía, Innovación y Desarrollo Fotovoltaico, SA, en el seu escrit de data 19 de gener de 2023 manifesta el seu compromís de presentar, davant aquest servei territorial, i al més prompte que li siga possible, una modificació del projecte d'execució de la línia d'evacuació (canvi substancial d'aquest per un traçat totalment subterrani) de la citada central fotovoltaica, així com l'elaboració d'un nou estudi d'integració paisatgística per a justificar i compensar les objeccions de la implantació de part de la planta fotovoltaica, des d'aquest servei territorial, s'envia requeriment d'esmena de la sol·licitud i impuls de l'expedient al promotor de la instal·lació, en resposta a l'últim informe desfavorable del Servei d'Infraestructura Verda i Paisatge de la Direcció General de Política Territorial i Paisatge.  
És per això que, atesa la urgència i prioritat en la tramitació administrativa d'aquest tipus d'expedients en l'àmbit de la Comunitat Valenciana, tot això sobre la base dels ambiciosos objectius i peremptoris terminis per a aconseguir-los imposats per diverses estratègies i plans en matèria d'energia i clima aprovats, o en tramitació molt avançada, per part de les diferents autoritats comunitàries, nacionals i autonòmiques, a més de declarar-los de tramitació urgent a l'efecte de la legislació de procediment administratiu comú, se li sol·licita perquè dins del termini de cinc dies, comptadors a partir de l'endemà de la recepció d'aquest escrit, esmene la sol·licitud incorporant a l'expedient la documentació procedent, a més dels projectes d'execució (planta i línia d'evacuació), incloent-hi els condicionants establits en els diferents informes indicats per a poder ser enviats als diferents organismes, segons el que s'estableix en l'article 68 de la Llei 39/2015, d'1 d'octubre, del procediment administratiu comú de les administracions públiques, amb la indicació que si així no ho fa es considerarà que desisteix de la seua petició.  
  
Vint-i-dos. Després de diferents aportacions voluntàries i requeriments enviats per part del Servei Territorial d'Indústria, Energia i Mines d'Alacant, per a esmenar una sèrie de deficiències i recaptar tota la documentació necessària, l'expedient se sotmet al tràmit de nova informació pública i consultes corresponents per un termini de 15 dies, de la nova proposta d'infraestructura d'evacuació subterrània, així com la nova documentació paisatgística dels terrenys de la planta fotovoltaica, d'acord amb les previsions de l'article 23 del Decret llei 14/2020, de 7 d'agost, del Consell. A aquest efecte, es publica anunci en el Diari Oficial de la Generalitat Valenciana de data 7 d'agost de 2023 (núm. 9656) i en el Butlletí Oficial de la Província d'Alacant de data 4 d'agost de 2023 (núm. 150).  
Quant a la publicació en premsa en un dels diaris de major circulació, no consta la seua publicació ja que després de requeriment de publicació remés al titular de la instal·lació per aquest servei territorial, amb data 8 d'agost de 2023, segons el qual se li concedia un termini de cinc dies, comptadors des de l'endemà de la notificació d'aqueix escrit, per a realitzar la publicació indicada, de conformitat amb el que es disposa en l'article 68 de la Llei 39/2015, d'1 d'octubre, del procediment administratiu comú de les administracions públiques, amb la indicació que si així no ho fa es considerarà que desisteix de la seua petició, Energía, Innovación y Desarrollo Fotovoltaico, SA, presenta un escrit de resposta amb data 22 d'agost de 2023, en què adjunta informe de la Confederació Hidrogràfica del Segura, OA, del qual s'extrau el següent:  
  
…Durant la gestió de la publicació de l'anunci, amb data 21 d'agost de 2023 s'ha rebut un dels informes preceptius dels organismes afectats, el qual s'adjunta com DOC 1, i que no mostra conformitat amb el traçat de la línia d'evacuació, podent aquest suposar la necessitat de realitzar modificacions en el projecte. Actualment s'està analitzant. Considerem per tant que no procedeix la publicació de l'anunci en premsa fins que es responga a l'esmentat informe i s'aclarisca aquest aspecte.  
  
Vint-i-tres. Amb data 24 de juliol de 2023, el Servei Territorial d'Indústria, Energia i Mines d'Alacant, en la fase d'una segona informació pública, va sol·licitar nou informe a la Direcció General de Medi Natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, sobre la conformitat o oposició a l'autorització sol·licitada, en compliment de l'article 24.1 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, així com en virtut de la Llei 21/2013, de 9 de desembre, d'avaluació ambiental, atés que el projecte es troba sotmés a avaluació d'impacte ambiental.  
Així mateix, i per a poder permetre l'emissió d'informe en matèria d'ordenació del territori i paisatge amb posterioritat a l'últim informe concloent dels esmentats anteriorment, amb data 27 de juliol de 2023, la Direcció General d'Indústria, Energia i Mines va sol·licitar un nou informe en matèria d'ordenació territorial i paisatge, d'acord amb el que s'estipula en l'article 25 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, a la Direcció General de Política Territorial i Paisatge de la Conselleria de Política Territorial, Obres Públiques i Mobilitat, i a la vista de la «Instrucció de la consellera de Política Territorial, Obres Pública i Mobilitat relativa a criteris i disposicions a considerar en l'elaboració d'informes en matèria d'ordenació del territori i paisatge referits a projectes d'instal·lacions d'energies renovables emesos per la Direcció General de Política Territorial i Paisatge de la Conselleria de Política Territorial, Obres Públiques i Mobilitat, després de l'emissió dels informes de 4 i 28 de novembre de 2022 de l'Advocacia General de la Generalitat sobre l'aplicació dels decrets llei 14/2020 i 1/2022» i la seua addenda número 1.  
  
Vint-i-quatre. Es reben al·legacions a la fase de nova informació pública de la instal·lació per part de diferents persones físiques i jurídiques, les quals no s'han tramitat per motius de racionalització i agilitat dels procediments administratius, arran dels últims fets esdevinguts i descrits en els antecedents posteriors.  
Vint-i-cinc. Amb data 22 d'agost de 2023, és aportat a l'expedient ATALFE/2020/51 un nou informe EP-2022/115 FU/jms, de data 21 d'agost de 2023, del Servei d'Infraestructura Verda i Paisatge pertanyent a la Direcció General d'Urbanisme, Paisatge i Avaluació Ambiental de la Conselleria de Medi Ambient, Aigua, Infraestructures i Territori del projecte de referència, en compliment de l'addenda número 1 a la Instrucció de la consellera de Política Territorial, Obres Públiques i Mobilitat, de data 5 de desembre de 2022, relativa a l'elaboració d'informes en matèria d'ordenació del territori i paisatge referits a projectes d'instal·lacions d'energies renovables emesos per la Direcció General de Política Territorial i Paisatge.  
Segons aquest informe, …atés que la ubicació proposada és coincident amb l'analitzada en els informes previs, es reitera el que s'estableix en l'anterior informe desfavorable emés per aquest servei respecte a l'alternativa triada, per a l'extensió i la localització proposada, considerant que no compleix algun dels criteris establits en l'article 10 del Decret llei 14/2020, vinculats a la infraestructura verda i al paisatge.  
…  
  
En aquest sentit, i tal com s'exposa en els anteriors informes emesos per aquest servei, part de l'emplaçament proposat dista menys de 500 m del Paisatge Protegit Serra Escalona i el seu entorn, per la qual cosa, de conformitat amb el que s'estableix en l'article 10.3.b del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, aquest emplaçament no seria viable, llevat que l'instrument de paisatge demostre que ni la contextualització ni la percepció d'aquests recursos es veu afectada negativament per la central fotovoltaica (…). La nova documentació aportada inclou l'estudi d'integració paisatgística (EIP), de febrer de 2023.  
  
El nou EIP delimita un àmbit d'estudi basant-se en els llindars de nitidesa i elements com ara vies pecuàries, la cresta de la Serra Escalona, carreteres… Aquesta acotació es considera adequada i d'acord amb el que es requereix en el primer informe emés per aquest servei.  
Igualment, el nou instrument de paisatge realitza una anàlisi visual de l'àmbit d'implantació de la planta, resumit en el plànol número 4 Conca visual. Igualment, com a part d'aquesta anàlisi visual, s'estudia la visibilitat des dels principals punts d'observació considerats, recollits en els plànols números 8, 9, 10, 11, 12, 13 i 14. De l'anàlisi realitzada, l'EIP estableix que la central fotovoltaica es localitza en una zona de visibilitat màxima. Partint d'aquesta anàlisi, es posa de manifest la continuïtat visual entre l'àrea ocupada per la planta i l'entorn immediat que forma part del paisatge protegit, tal com ja estava reflectit en els anteriors informes emesos per aquest servei. En conclusió, hi ha una connexió i accessibilitat visual directa entre la planta solar objecte d'aquest informe i el Paisatge Protegit Serra Escalona i el seu entorn.  
  
Així mateix, el mateix EIP estableix que la singularitat tipològica d'aquest tipus d'instal·lació, quant als materials emprats en els mòduls generadors, suposa la introducció en el paisatge rural d'un element de cromatisme de tonalitats blaves-grisenques molt fosques, pròximes al negre (…). Un cromatisme allunyat dels colors terrosos, ocres, verds i grisencs naturals, que fa que la superfície contínua i horitzontal dels mòduls generadors es perceba com una textura diferent amb un impacte visual significatiu en la conca visual afectada.  
Igualment, en la consideració d'impactes visuals sobre altres UP, l'EIP estableix que la central fotovoltaica és visible des d'altres unitats de paisatge, com ara UP 02.20 Serra d'Escalona, en aguaitar-nos a la cresta o a la vora de la part que s'eleva. Respecte a la valoració dels impactes visuals sobre RP, estableix que la PSFV és visible des de la cresta de la Serra Escalona (VP), una senda de potencial turisticorecreatiu, RP 08 recorregut escènic.  
Per tot això, cal considerar que l'instrument de paisatge no demostra que la contextualització ni la percepció del Paisatge Protegit Serra Escalona i el seu entorn, no es veu afectada negativament per la central fotovoltaica, per la qual cosa cal reiterar les conclusions emeses en els anteriors informes emesos per aquest servei, que consideren un impacte visual significatiu sobre aquest paisatge protegit. En relació amb les mesures d'integració paisatgística (MIP) proposades per a mitigar aquest impacte, cal reiterar el que s'ha exposat prèviament i recollit en el punt g.1 de l'annex II del TRLOTUP, que considera prioritària la localització i, en el seu cas, el traçat, preferentment fora del camp visual dels recursos paisatgístics i de les unitats d'alt valor i, en tot cas, en les zones de menor incidència respecte a aquests.  
Finalment, l'informe conclou que: …atés que la nova documentació aportada no defineix modificacions en l'ordenació de la instal·lació proposada que faça el projecte compatible amb els criteris establits en el Decret llei 14/2020, s'emet informe desfavorable en matèria d'infraestructura verda i paisatge de la planta solar fotovoltaica PSF Pilar de la Horadada II, per a la localització i amb l'extensió que es proposa.  
  
Vint-i-sis. D'altra banda, amb data 24 d'agost de 2023, es rep nou informe, exp. C-71/2022, de data 23 d'agost de 2023, de la Direcció General de Medi Natural i Animal de la Conselleria de Medi Ambient, Aigua, Infraestructures i Territori del projecte de referència, en compliment de l'article 24.1 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, així com en virtut de la Llei 21/2013, de 9 de desembre, d'avaluació ambiental, atés que el projecte es troba sotmés a avaluació d'impacte ambiental.  
  
En els antecedents d'aquest informe s'esmenta que amb data 12 de juliol de 2022 ja es va emetre informe per part d'aquesta direcció general on s'indicava que no era procedent avaluar les afeccions ambientals de la planta solar fotovoltaica per no complir l'estipulat en l'article 10.1.b del Decret llei 14/2020.  
A continuació, constata que, revisada la informació aportada pel sol·licitant i a la vista dels documents analitzats, la planta solar fotovoltaica Pilar de la Horadada II està situada a menys de 500 m del Paisatge Protegit de Serra Escalona i el seu entorn, regulat per la Llei 11/1994, de 27 de desembre, d'espais naturals protegits de la Comunitat Valenciana, i pel seu Decret de creació 190/2018, de 19 d'octubre, del Consell. En l'informe s'observa com la planta queda parcialment dins de l'àrea d'influència. Així mateix, la instal·lació en qüestió està afectada per un dels criteris d'incompatibilitat especificats en l'article 10 del Decret llei 14/2020, i, en conseqüència, es considera innecessari considerar la documentació complementària aportada. Finalment, destaca que tant les instal·lacions auxiliars o complementàries a les plantes solars, com ara centres de transformació, o línies d'evacuació, que queden dins d'aquest àmbit de 500 m poden resultar compatibles si es plantegen soterrades i amb les mesures correctores convenients.  
  
Aquest informe conclou que: com ja es va indicar al juliol de 2022, perquè el projecte poguera continuar amb l'emissió d'informe des d'aquesta direcció general, s'hauria de presentar una proposta de modificació de la planta solar esmentada, de manera que quedara fora dels 500 m de distància del paisatge protegit, i amb les seues instal·lacions auxiliars i línies d'evacuació adaptades.  
El promotor ha modificat la línia d'evacuació, plantejant tot el traçat subterrani per camins agrícoles, però la ubicació de la planta solar, que no ha sigut modificada, continua incomplint els paràmetres de l'article 10 del Decret llei 14/2020 i, per tant, s'informa en sentit desfavorable la proposta de planta solar Pilar de la Horadada II.  
Vint-i-set. A la vista de la conclusió desfavorable dels nous informes rebuts per part de la Direcció General d'Urbanisme, Paisatge i Avaluació Ambiental i de la Direcció General de Medi Natural i Animal, les dues pertanyents a la Conselleria de Medi Ambient, Aigua, Infraestructures i Territori, respecte a la implantació de la planta fotovoltaica per a l'extensió i la localització proposada, que ratifiquen el sentit dels informes ja emesos anteriorment durant la instrucció de l'expedient administratiu, i sense que aquesta afecció puga ser corregida ni compensada, amb data 25 d'agost de 2023, es concedeix a la mercantil titular de la instal·lació un termini de huit dies (en virtut del Decret llei 1/2022, de 22 d'abril i de l'article 33.1 del Decret llei 14/2020, de 7 agost), comptador des de l'endemà de la notificació d'aquest escrit, per a al·legar i presentar els documents i justificacions que consideren pertinents, de conformitat amb el que es disposa en l'article 82 de la Llei 39/2015, d'1 d'octubre, del procediment administratiu comú de les administracions públiques, abans de dictar la corresponent resolució.  
  
Vint-i-huit. Amb data 11 de setembre de 2023, es rep resposta per part del promotor de la instal·lació al nou tràmit d'audiència enviat on es traslladaven els últims informes, reiterant-se en sentit desfavorable, del Servei d'Infraestructura Verda i Paisatge de la Direcció General d'Urbanisme, Paisatge i Avaluació Ambiental i de la Direcció General de Medi Natural i Animal. En aquest escrit, el titular formula una sèrie d'objeccions als informes dels dos òrgans per a justificar la ubicació proposada per a la instal·lació fotovoltaica, on al·lega la no-afecció negativa sobre la percepció i contextualització del projecte sobre el paisatge esmentat, d'acord amb l'excepció recollida normativament per la Generalitat Valenciana, sense realitzar cap proposta de millora o modificació del projecte d'execució de la planta fotovoltaica per a esmenar les deficiències enumerades en els esmentats informes.  
  
En concret, i reiterant l'indicat en els informes esmentats anteriorment, el promotor ha modificat la línia d'evacuació, on ha plantejat tot el traçat subterrani per camins agrícoles/públics, però la ubicació de la planta solar no ha sigut modificada, per la qual cosa continua incomplint els paràmetres de l'article 10 del Decret llei 14/2020, de 7 d'agost.  
  
Vint-i-nou. Que les referències realitzades en els diferents informes emesos a departaments del Consell, actualment inexistents, han d'entendre's referides als nous departaments, de conformitat amb les noves competències i organització derivada del Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat i les seues modificacions realitzades.  
Trenta. Que s'ha emés amb data 4 d'octubre de 2023 una proposta de resolució de la Secció d'Inspecció i Control Energètic i Miner, on es proposa denegar a Energía, Innovación y Desarrollo Fotovoltaico, SA, l'autorització d'implantació en sòl no urbanitzable, l'autorització administrativa prèvia, l'autorització administrativa de construcció i la declaració d'utilitat pública, en concret, corresponents a una central fotovoltaica denominada Pilar de la Horadada II, de 9,99331 MW de potència instal·lada, i les instal·lacions de connexió amb la xarxa de distribució d'energia elèctrica, incloent-hi un centre de transformació, un centre de protecció, control i mesura, així com una línia subterrània de tensió 20 kV per a l'evacuació de l'energia generada al parc, situada la planta generadora al polígon 11, parcel·les 63, 64 i 9009, del terme municipal de San Miguel de Salinas (Alacant)  
  
Als anteriors fets són aplicable els següents,  
  
Fonaments de dret  
primer. La instrucció i resolució del present procediment administratiu correspon a la Generalitat Valenciana, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
Segon. D'acord amb el que es disposa en l'article 4 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, i considerant el que s'estableix en el Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat; en el Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i en l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desenvolupa el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, vigent en el que no s'opose al Decret 112/2023 i al Decret 126/2023, la resolució del procediment és competència del Servei Territorial d'Indústria, Energia i Mines de la província. Aquesta ordre continua vigent en l'àmbit administratiu en virtut de la disposició transitòria única i la disposició derogatòria del Decret 137/2023, de 10 d'agost de 2023, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme.  
  
Tercer. D'acord amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
  
Quart. D'acord amb l'article 53.1 de la Llei 24/2013, de 26 de desembre, del sector elèctric i l'article 7 del Decret 88/2005, de 29 d'abril, la construcció de les instal·lacions de producció d'energia elèctrica requereix autorització administrativa prèvia i autorització administrativa de construcció, i s'ha d'efectuar la seua tramitació i resolució de manera conjunta, segons estableix l'article 21.1 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
Cinqué. Segons estableix l'article 7, del capítol I, del títol III, Règim jurídic i procediment d'autorització de centrals fotovoltaiques i parcs eòlics del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, aquest títol és aplicable als projectes de centrals fotovoltaiques i parcs eòlics l'autorització dels quals corresponga als òrgans competents de la Generalitat, i queden excloses de la seua aplicació les centrals fotovoltaiques i els parcs eòlics d'aprofitament suprautonòmic, bé perquè la seua potència instal·lada siga superior a 50 MW o perquè excedisquen el territori de la Comunitat Valenciana.  
  
Sisé. Segons el que s'estableixen els paràgrafs 3.a, 3.b i 3.e de l'article 8 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, les centrals fotovoltaiques se situaran en emplaçaments compatibles amb el planejament territorial i urbanístic que tinguen les condicions idònies des del punt de vista energètic, ambiental, territorial i paisatgístic, així com de protecció del patrimoni cultural, històric i arqueològic. Aquestes instal·lacions, incloent-hi les seues infraestructures d'evacuació fins a la connexió a les xarxes de transport o distribució d'energia elèctrica, hauran de:  
a) Mantindre els valors, l'estructura i la funcionalitat dels processos i serveis de la infraestructura verda del territori.  
b) Garantir els valors ambientals, culturals i paisatgístics del territori.  
e) Evitar, amb caràcter general, l'ocupació de sòl no urbanitzable protegit o afectat per figures de protecció mediambiental, així com els espais d'elevat valor natural amb independència del seu grau de protecció legal.  
Seté. Segons els articles 10.1.a, 10.1.b i 10.1.h del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, els emplaçaments de les centrals fotovoltaiques, a més dels criteris generals indicats, hauran de tindran en compte els següents criteris específics territorials i paisatgístics:  
a) Respectar els valors, processos i serveis de la infraestructura verda del territori, com també dels seus elements de connexió territorial, i no es podran reduir en més d'un 10 % l'amplària dels corredors territorials que es troben afectats per la instal·lació de la central fotovoltaica, llevat que un determinat àmbit territorial o projecte concret haja sigut declarat energètic prioritari i s'acredite amb informe de Medi Natural la irrellevància ambiental d'una reducció major.  
  
b) Distar almenys 500 metres de recursos paisatgístics de primer ordre com són els béns d'interés cultural, béns de rellevància local, monuments naturals i paisatges protegits, llevat que l'instrument de paisatge demostre que ni la contextualització ni la percepció d'aquests recursos està afectada negativament per la central fotovoltaica, o que un determinat àmbit territorial o projecte concret haja sigut declarat energètic prioritari i, en aquest cas, en la resolució s'establirà la distància, que serà com a mínim l'establida en la legislació vigent en matèria de patrimoni cultural  
h) Prioritzar l'adaptació de la central fotovoltaica a la morfologia del territori i del paisatge i als elements naturals d'interés, encara que la planta fotovoltaica haja de ser discontínua.  
Huité. Segons l'article 25 del Decret llei 14/2020, de 7 d'agost, del Consell, l'informe en matèria d'ordenació del territori i paisatge tindrà caràcter vinculant i haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, excepte en els casos en els quals l'autorització no ho requerisca d'acord amb la legislació d'ordenació del territori, urbanística i del paisatge.  
   
Nové. Per a la resolució i motivació d'aquest expedient són determinants els informes amb referència EP 2022/115 FU/ca, de data 7 d'octubre de 2022, i amb referència EP-2022/115 FU/jms, de data 3 de gener de 2023, del Servei d'Infraestructura Verda i Paisatge de la Direcció General de Política Territorial i Paisatge pertanyent a la Conselleria de Política Territorial, Obres Públiques i Mobilitat; l'informe amb referència EP-2022/115 FU/jms, de data 21 d'agost de 2023, del Servei d'Infraestructura Verda i Paisatge pertanyent a la Direcció General d'Urbanisme, Paisatge i Avaluació Ambiental de la Conselleria de Medi Ambient, Aigua, Infraestructures i Territori; l'informe, amb referència exp.: C-71/2022, C-78/2022 i C- 85/2022, de data 12 de juliol de 2022, de la Direcció General de Medi Natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica; l'informe exp.: C-71/2022, de data 23 d'agost de 2023, de la Direcció General de Medi Natural i Animal de la Conselleria de Medi Ambient, Aigua, Infraestructures i Territori i, en aquest sentit, l'article 77, apartats 1 i 6, de la Llei 39/2015, de procediment administratiu comú de les administracions públiques, que estableix:  
  
Article 77. Mitjans i període de prova  
1. Els fets rellevants per a la decisió d'un procediment podran acreditar-se per qualsevol mitjà de prova admissible en dret, la valoració del qual es realitzarà d'acord amb els criteris establits en la Llei 1/2000, de 7 de gener, d'enjudiciament civil.  
I l'apartat 6 que indica que quan la prova consistisca en l'emissió d'un informe d'un òrgan administratiu, organisme públic o entitat de dret públic, s'entendrà que aquest té caràcter preceptiu.  
  
A més a més, en l'àmbit del procediment administratiu que recull la Llei 39/2015, del procediment administratiu comú, aquesta llei estableix que els fets rellevants per a la decisió d'un procediment podran acreditar-se per qualsevol mitjà de prova admissible en dret, i, en última instància, han de ser considerats d'acord amb els principis generals de valoració conjunta i del bon criteri.  
  
Per tot això, tenint en compte que el sentit dels informes del Servei d'Infraestructura Verda i Paisatge i de la Direcció General de Medi Natural i Animal és desfavorable i que, a l'empara del que s'estableix en els articles 8, 10 i 25 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, els arguments d'aquests informes impliquen que aquest servei territorial els ha d'assumir com a propis sense possibilitat de contradir-los ja que es realitzen en l'àmbit de les competències en matèria d'ordenació territorial i paisatge, així com en matèries mediambientals, que exerceixen aquests òrgans, respectivament, i considerant el que s'estableix en l'apartat 3.7 de la Instrucció de 5 de desembre de 2022, de la consellera de Política Territorial, Obres Públiques i Mobilitat, que posa fi a la intervenció de la direcció general competent en matèria d'infraestructura verda i paisatge, amb l'emissió del segon i posterior informe del Servei d'Infraestructura Verda i Paisatge, i que, a més, no s'ha proposat, per part de la mercantil titular, cap tipus de modificació de l'alternativa triada per a la implantació de la planta fotovoltaica, excloent els terrenys afectats per l'àmbit de protecció del Paisatge Protegit Serra Escalona i el seu entorn, la qual cosa impedeix l'atorgament de l'autorització administrativa de conformitat amb els articles 77 i 80 de la Llei 39/2015, de procediment administratiu comú, en relació amb els articles 8, 10 i 25 del Decret llei 14/2020, de 7 d'agost, del Consell, abans indicats.  
  
Deu. Segons la documentació aportada en l'expedient, l'esmentat projecte es troba sotmés al procediment d'avaluació d'impacte ambiental ordinària, per trobar-se en una de les categories relacionades en el grup 9.a.10 de l'annex I de la Llei 21/2013, de 9 de desembre, d'avaluació ambiental, d'acord amb el que es preveu en la secció primera del capítol II, del títol II, d'aquesta llei, sense que conste pronunciament ambiental en l'expedient administratiu.  
Onze. En virtut de la disposició transitòria única del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, les modificacions establides en aquest decret llei que afecten la implantació d'instal·lacions per a l'aprofitament de les energies renovables seran aplicables als procediments en tràmit.  
  
Dotze. En tractar-se d'un projecte amb una potència de generació menor o igual a 10 MW, en virtut de l'article 33.1 del Decret llei 14/2020, de 7 d'agost, es tramita, des del 23 d'abril de 2022, pel procediment d'urgència d'acord amb la Llei 39/2015, de procediment administratiu comú de les administracions públiques.  
Tretze. Finalment, respecte a les al·legacions a les quals es fa esment en els apartats sisé i vint-i-quatre dels antecedents de la present resolució, considerem que aquestes perden la seua virtualitat, atés que s'oposaven, per diferents motius, a la instal·lació de la planta fotovoltaica en la localització prevista, fet que finalment es resol amb la resolució denegatòria, per la qual cosa no és necessari entrar en el fons de cadascuna d'aquestes, i en nom de l'aplicació, entre altres, dels principis generals de racionalització i agilitat dels procediments administratius establits en l'article 3 Llei 40/2015, d'1 d'octubre, de règim jurídic del sector públic.  
VIST el que s'ha exposat i els preceptes legals esmentats i altres disposicions d'aplicació, aquest Servei Territorial d'Indústria, Energia i Mines, resol  
  
Primer  
Denegar la sol·licitud formulada per Energía, Innovación y Desarrollo Fotovoltaico, SA, d'autorització d'implantació en sòl no urbanitzable, autorització administrativa prèvia, autorització administrativa de construcció i la declaració d'utilitat pública, en concret, corresponents a una central fotovoltaica denominada Pilar de la Horadada II, de 9,99159 MW de potència instal·lada, i les instal·lacions de connexió amb la xarxa de distribució d'energia elèctrica, incloent-hi un centre de transformació, un centre de protecció, control i mesura, així com una línia subterrània de tensió 20 kV per a l'evacuació de l'energia generada al parc, situada la planta generadora al polígon 11, parcel·les 63, 64 i 9009, del terme municipal de San Miguel de Salinas (Alacant), a conseqüència del pronunciament desfavorable, segons els informes amb referència EP 2022/115 FU/ca, de data 7 d'octubre de 2022, i amb referència EP-2022/115 FU/jms, de data 3 de gener de 2023, del Servei d'Infraestructura Verda i Paisatge de la Direcció General de Política Territorial i Paisatge pertanyent a la Conselleria de Política Territorial, Obres Públiques i Mobilitat; l'informe amb referència EP-2022/115 FU/jms, de data 21 d'agost de 2023, del Servei d'Infraestructura Verda i Paisatge pertanyent a la Direcció General d'Urbanisme, Paisatge i Avaluació Ambiental de la Conselleria de Medi Ambient, Aigua, Infraestructures i Territori; l'informe, amb referència exp.: C-71/2022, C-78/2022 i C- 85/2022, de data 12 de juliol de 2022, de la Direcció General de Medi Natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica; l'informe exp.: C-71/2022, de data 23 d'agost de 2023, de la Direcció General de Medi Natural i Animal de la Conselleria de Medi Ambient, Aigua, Infraestructures i Territori, en no considerar-se adequada la localització triada per no complir els punts a, b i e de l'article 8.3 i els punts a, b i h de l'article 10.1 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
  
  
Segon  
Ordenar:  
1. La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província d'Alacant, en els quals es va realitzar la informació pública, amb l'anonimització de tota informació de caràcter personal que puga contindre. A aquest efecte, i de conformitat amb l'article 31 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, s'haurà de remetre als esmentats periòdics oficials aquesta resolució per a la seua publicació.  
2. La publicació en la seu electrònica d'aquesta conselleria en l'adreça URL https://cindi.gva.es/es/web/energia/alacant, en castellà, i en l'adreça URL https://cindi.gva.es/va/web/energia/alacant, en valencià, d'aquesta resolució, amb l'anonimització de tota informació de caràcter personal que puga contindre.  
3. La notificació/comunicació de la present resolució al sol·licitant Energía, Innovación y Desarrollo Fotovoltaico, SA, i a totes les administracions públiques o organismes i empreses de serveis públics o serveis d'interés general que han intervingut, o hagut d'intervindre, en el procediment d'autorització, les que han emés, o degueren emetre, condicionat tècnic al projecte d'execució, així com a la resta de persones interessades en l'expedient.  
Tot això de conformitat amb el que es disposa en els articles 30 i 31 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
  
Contra aquesta resolució, que no posa fi a la via administrativa, es pot interposar un recurs d'alçada davant la Direcció General d'Energia i Mines, en el termini d'un mes comptador a partir de l'endemà d'aquell en què tinga lloc la notificació d'aquesta resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 4 d'octubre de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.